
BIROULUI  PERMANENT

AL

CAMEREI  DEPUTAŢILOR
Vă înaintăm, alăturat, raportul comun asupra proiectului de Lege pentru modificarea şi completarea Legii minelor nr.85/2003, trimis Comisiei pentru mediu și echilibru ecologic, Comisiei pentru industrii și servicii și Comisiei pentru politică economică, reformă și privatizare cu adresa nr. PLx. 395/2022 din 22 iunie 2022. 

În raport cu obiectul şi conţinutul său, proiectul de lege face parte din categoria legilor organice.

RAPORT COMUN 

asupra proiectului de Lege pentru modificarea şi completarea Legii minelor nr. 85/2003
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru mediu și echilibru ecologic, Comisia pentru industrii și servicii și Comisia pentru politică economică, reformă și privatizare au fost sesizate, spre dezbatere pe fond, cu proiectul de Lege pentru modificarea şi completarea Legii minelor nr.85/2003.
Conform prevederilor art. 75 din Constituţia României, republicată, şi ale art. 92 alin. (9) pct. 2 lit. g) din Regulamentul Camerei Deputaţilor, republicat, cu modificările și completările ulterioare,  Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din data de 20 iunie 2022, cu respectarea prevederilor art.76 alin (1) din Constituția României, republicată.
Consiliul Legislativ, prin avizul cu nr. 542 din 13 mai 2022, avizează favorabil proiectul de lege.
Consiliul Economic și Social, prin avizul cu nr. b237/14 aprilie 2022, avizează nefavorabil proiectul de lege cu observații.
 Proiectul de lege are ca obiect de reglementare modificarea şi completarea Legii minelor nr.85/2003. 
Proiectul vizează instituirea posibilităţii obţinerii, de către unităţile administrativ-teritoriale a dreptului de exploatare în limita a 2000 mc agregate minerale, în cazuri de urgenţă ca viituri, precipitaţii care au avariat sau au distrus poduri, drumuri, obiective economice, gospodării individuale, care prin caracterul acestora presupun o intervenţie cât mai rapidă şi promptă.

 În conformitate cu prevederile art. 62 şi 64 din Regulamentul Camerei Deputaţilor, republicat, cu modificările și completările ulterioare, comisiile au examinat proiectul de lege în ședințe separate.
Membrii Comisiei pentru industrii și servicii au examinat proiectul de lege în ședința din 4 octombrie 2022. La lucrările comisiei au fost prezenți deputați conform listei de prezență.
Membrii Comisiei pentru politică economică, reformă şi privatizare au examinat  proiectul de lege în şedinţa din 15 noiembrie 2022. Din numărul total de 19 membri ai Comisiei pentru politică economică, reformă şi privatizare, au participat la dezbateri 13 deputaţi.
Membrii Comisiei pentru mediu și echilibru ecologic au examinat proiectul de lege în ședința din 6 decembrie 2022. La lucrările comisiei au fost prezenți deputați conform listei de prezență.
În conformitate cu prevederile art. 56 din Regulamentul Camerei Deputaţilor, republicat, cu modificările şi completările ulterioare, la dezbaterile din cadrul ședinței a  participat în calitate de invitat domnul Bogdan Bălănișcu, secretar de stat în cadrul Ministerului Mediului, Apelor și Pădurilor.
În urma examinării proiectului de lege, precum şi a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaţilor adoptarea proiectului de Lege pentru modificarea şi completarea Legii minelor nr.85/2003 cu amendamentele admise, care sunt redate în anexa ce face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor organice.

                   Expert parlamentar,                                             Consultant ,                                                        Șef Serviciu,
                 Andreea-Larisa Vlasin                                       Alexandra Zorilă                                   Lidia-Graziella Segărceanu

ANEXA 

AMENDAMENTE ADMISE

(PL-x 395/2022)
	Nr.

crt.
	Legea nr. 85/2003

în vigoare
	Text adoptat de Senat
	Amendamente propuse/autor
	Motivare

	1. 
	
	LEGE

pentru modificarea şi completarea                   Legii minelor nr.85/2003
	Nemodificat.
	

	2. 
	
	Art. I. - Legea minelor nr. 85/2003, publicată în Monitorul Oficial al României, Partea I,               nr. 197 din 27 martie 2003, cu modificările şi completările ulterioare, se modifică şi completează după cum urmează:
	Art. I. – Legea minelor nr. 85/2003, publicată în Monitorul Oficial al României, Partea I, nr. 197 din 27 martie 2003, cu modificările şi completările ulterioare, se modifică şi se completează după cum urmează:

  Autori: Comisia pentru industrii și servicii, dep. Sorin Năcuță, dep. Maria Stoian și dep. Cristina Burciu
	Pentru respectarea normelor de tehnică legislativă.

	3. 
	Art. 28

...........................................

(2) Pentru exploatările de nisipuri şi pietrişuri din albiile minore ale râurilor permisele de exploatare se eliberează după obţinerea avizelor prevăzute de legislaţia în vigoare în domeniul gospodăririi apelor.



	1. La articolul 28, după alineatul (2) se introduce un nou alineat, alin. (21), cu următorul cuprins:

„(2l) Prin derogare de la dispoziţiile alin. (2), în cazuri de urgenţă, precum: viituri, precipitaţii care avariază sau distrug poduri, drumuri, obiective economice, gospodării individuale, în scopul refacerii acestora, unităţile administrativ-teritoriale exercită dreptul de exploatare în limita a 2000 mc agregate minerale, fară eliberarea permisului. Unităţile administrativ-teritoriale sunt obligate să înregistreze avizul de gospodărire a apelor la Autoritatea Naţională pentru Resurse Minerale, cu cel puţin 2 zile înainte de data programată pentru începerea exploatării. Unităţile administrativ-teritoriale au obligaţia să raporteze cantitatea de agregate minerale extrase Autorităţii Naţionale pentru Resurse Minerale, în termen de 5 zile de la data încetării exploatării.”
	 1. Nemodificat.

„(2l) Prin excepție de la dispoziţiile alin. (2), în cazuri de urgenţă, precum: viituri, precipitaţii care avariază sau distrug poduri, drumuri, obiective economice, gospodării individuale, în scopul refacerii acestora, unităţile administrativ-teritoriale exercită dreptul de exploatare în limita a 2000 mc agregate minerale, fară eliberarea permisului. Unităţile administrativ-teritoriale sunt obligate să înregistreze avizul de gospodărire a apelor care să ateste situația de urgență invocată la Agenția Naţională pentru Resurse Minerale și la Agenția Națională pentru Arii Naturale Protejate/administratorii ariilor naturale protejate de interes național și/sau comunitar, în cazul în care activitățile desfășurate pot afecta semnificativ ariile naturale protejate, cu cel puţin 2 zile lucrătoare înainte de data programată pentru începerea exploatării. Unităţile administrativ-teritoriale au obligaţia să raporteze cantitatea de agregate minerale extrase Agenției Naţionale pentru Resurse Minerale, în termen de 5 zile de la data încetării exploatării.”

 Autori: Comisia pentru industrii și servicii și Comisia pentru politică economică, reformă și privatizare
	Pentru respectarea normelor de tehnică legislativă.


	4. 
	Art. 57.

.........................................

(2) Executarea de activităţi miniere fără permis sau licenţă, cu excepţia cazurilor prevăzute la art. 29, constituie infracţiune şi se pedepseşte cu închisoare de la 6 luni la 3 ani ori cu amendă.

(Text Legea nr. 187/2012)


	2. La articolul 57, alineatul (2) se modifică şi va avea următorul cuprins:

„(2) Executarea de activităţi miniere fară permis sau licenţă, cu excepţia cazurilor prevăzute la art. 28 alin. (21) şi art. 29, constituie infracţiune şi se pedepseşte cu închisoare de la 6 luni la 3 ani, ori cu amendă.”
	 2. Nemodificat.

	

	5. 
	..............................
	Art.II. - Prezenta lege intră în vigoare la                       15 zile de la data publicării în Monitorul Oficial al României, Partea I.
	Art.II. – Nemodificat.

